Oficialusis leidinys L 331 , 15/12/2001 p. 0095 - 0096



Komisijos sprendimas 2001 m. gruodžio 12 d. nustatantis priemones dėl vaisinių augalų dauginamosios ir sodinamosios medžiagos Bendrijos lyginamųjų tyrimų ir bandymų pagal Tarybos direktyvą 92/34/EEB (pranešta dokumentu Nr. C(2001) 4220) (2001/896/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Tarybos direktyvą 92/34/EEB dėl prekybos vaisinių augalų dauginamąja medžiaga ir vaisiams auginti skirtais vaisiniais augalais [1] su paskutiniais pakeitimais, padarytais Direktyva 1999/30/EB [2], ypač į jos 20 straipsnio 2 dalį, kadangi: (1) Pirmiau minėtoje direktyvoje yra numatytos būtinos priemonės dauginamosios ir sodinamosios medžiagos Bendrijos lyginamiesiems tyrimams ir bandymams atlikti. (2) Reikėtų užtikrinti, kad tyrimuose ir bandymuose būtų naudojamas reikiamas bent jau tam tikrų pasirinktų augalų bandinių skaičius. (3) Valstybės narės turėtų dalyvauti Bendrijos lyginamuosiuose tyrimuose ir bandymuose tiek, kiek Prunus domestica dauginamoji ir sodinamoji medžiaga yra paprastai veisiama arba parduodama jų teritorijoje, siekiant iš to padaryti atitinkamas išvadas. (4) Komisija yra atsakinga už Bendrijos lyginamiesiems tyrimams ir bandymams būtinas priemones. (5) Technines priemones tyrimams ir bandymams atlikti parengė Vaisinių augalų genčių ir rūšių dauginamosios medžiagos nuolatinis komitetas. (6) 2002–2006 m. turėtų būti atliekami 2001 m. nuimtos dauginamosios ir sodinamosios medžiagos Bendrijos lyginamieji tyrimai ir bandymai ir paskelbtos tokių tyrimų bei bandymų detalės. (7) Dėl Bendrijos lyginamųjų tyrimų ir bandymų, kurie trunka ilgiau nei vienerius metus, tyrimų ir bandymų dalių, vykdomų turint reikiamus asignavimus po pirmųjų metų, turėtų būti gautas Komisijos leidimas be papildomų konsultacijų su Vaisinių augalų genčių ir rūšių dauginamosios medžiagos nuolatiniu komitetu. (8) Vaisinių augalų genčių ir rūšių dauginamosios medžiagos nuolatinis komitetas nepateikė nuomonės per pirmininko nustatytą terminą, PRIĖMĖ ŠĮ SPRENDIMĄ: 1 straipsnis 1. Prunus domestica dauginamosios ir sodinamosios medžiagos Bendrijos lyginamieji tyrimai ir bandymai atliekami 2002–2006 metais. 2. 2002 m. atliekamų tyrimų ir bandymų didžiausia savikaina yra nurodyta priede. 3. Visos valstybės narės dalyvauja Bendrijos lyginamuosiuose tyrimuose ir bandymuose tiek, kiek Prunus domestica dauginamoji ir sodinamoji medžiaga yra paprastai veisiama arba parduodama teritorijoje. 4. Tyrimų ir bandymų detalės yra nurodytos priede. 2 straipsnis Komisija gali nuspręsti tęsti tyrimus ir bandymus, nustatytus priede 2003–2006 metams. Didžiausia taip tęsiamų tyrimų ir bandymų savikaina turi neviršyti priede nurodytos sumos. 3 straipsnis Šis sprendimas skirtas valstybėms narėms. Priimta Briuselyje, 2001 m. gruodžio 12 d. Komisijos vardu David Byrne Komisijos narys [1] OL L 157, 1992 6 10, p. 10. [2] OL L 8, 1999 1 14, p. 30. -------------------------------------------------- PRIEDAS Atliktini Prunus domestica tyrimai Metai | Atsakinga institucija | Reikalavimai, kuriuos reikia įvertinti | Bandinių skaičius | Kaina (eurais) | 2002 | NAKT Roelofarendsveen (NL) | Veislės tapatumas ir grynumas (lauke) Augalų sveikata (laboratorijoje) | 50 | 16000 | 2003 | ta pati | tie patys | toks pat | 8000 | 2004 | ta pati | tie patys | toks pat | 10900 | 2005 | ta pati | tie patys | toks pat | 11100 | 2006 | ta pati | tie patys | toks pat | 29100 | Iš viso | 75100 | --------------------------------------------------